เที่ยวปีใหม่ไร้กังวล
เริ่มหยุดยาวกันอย่างเต็มตัวแล้ว สำหรับเทศกาลส่งท้ายปีเก่า ต้อนรับปีใหม่ (31 ธ.ค.-3 ม.ค.) ใครที่กำลังเดินทางอยู่บนท้องถนนคงไม่รู้สึกเหงา เมื่อมีทั้งเจ้าหน้าที่ตำรวจ เจ้าหน้าที่ทางหลวง องค์กรภาคเอกชนและอาสาสมัครต่างๆ คอยอำนวยความสะดวกให้ท่านอยู่ตามจุดต่างๆ ด้วย ซึ่งก็ต้องขอบคุณไว้นะที่นี้ ที่สร้างความอุ่นใจให้กับประชาชนได้เป็นอย่างดี
31 ธ.ค. 2558

เริ่มหยุดยาวกันอย่างเต็มตัวแล้ว สำหรับเทศกาลส่งท้ายปีเก่า ต้อนรับปีใหม่ (31 ธ.ค.-3 ม.ค.) ใครที่กำลังเดินทางอยู่บนท้องถนนคงไม่รู้สึกเหงา เมื่อมีทั้งเจ้าหน้าที่ตำรวจ เจ้าหน้าที่ทางหลวง องค์กรภาคเอกชนและอาสาสมัครต่างๆ คอยอำนวยความสะดวกให้ท่านอยู่ตามจุดต่างๆ ด้วย ซึ่งก็ต้องขอบคุณไว้นะที่นี้ ที่สร้างความอุ่นใจให้กับประชาชนได้เป็นอย่างดี
อย่างไรก็ตาม สำหรับใครที่มีปัญหาหรือต้องการคำปรึกษาด้านประกันภัยแล้ว ทางสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ได้จัดทีมเจ้าหน้าที่ทั้งในส่วนกลางและส่วนภูมิภาคทั่วประเทศ  เพื่ออำนวยความสะดวกด้านการประกันภัยให้กับประชาชนและผู้ประสบภัยจากรถให้ได้รับความคุ้มครองตามสิทธิประโยชน์จากระบบประกันภัยอย่างทันท่วงที พร้อมเปิดบริการสายด่วน คปภ. 1186 ไว้ตลอด 24 ชั่วโมง
โดยเฉพาะในกรณีที่เกิดเหตุไม่คาดคิด ประกันภัยรถตาม พ.ร.บ. ซึ่งรถทุกคันต้องมีไว้ตามกฎหมาย  จะสามารถบรรเทาความเดือดร้อนให้กับผู้ประสบภัยได้ โดยเป็นค่ารักษาพยาบาลตามที่จ่ายจริงสูงสุดรายละไม่เกิน 5 หมื่นบาท แต่หากโชคร้ายเสียชีวิตหรือทุพพลภาพถาวร หรือสูญเสียอวัยวะ จะได้รับค่าสินไหมทดแทนสูงสุดรายละ 2 แสนบาท และกรณีที่รักษาตัวในโรงพยาบาลจะได้รับค่าชดเชยอีกวันละ 200 บาท ได้ไม่เกิน 20 วัน ซึ่งถ้ารถของท่านยังไม่มีประกัน พ.ร.บ. หรือขาดอายุไปแล้ว ได้โปรดไปหาซื้อก่อนที่จะออกเดินทาง และเดี๋ยวนี้ก็หาซื้อได้ทั่วไปตามร้านสะดวกซื้อทั้งหลาย
สุดท้าย ถ้าบ้านไม่มีใครอยู่เฝ้าให้และเพื่อเป็นการรักษาไว้ซึ่งทรัพย์สมบัติของท่าน ตั้งแต่วันนี้ถึง 6 ม.ค. 2559 ก็ขอใช้บริการ “โครงการฝากบ้านกับตำรวจ” ได้  ซึ่งสามารถโทรศัพท์ติดต่อไปยังสถานีตำรวจท้องที่ที่รับผิดชอบและแสดงความจำนงโดยไม่เสียค่าใช้จ่าย ทางสถานีตำรวจจะเก็บข้อมูลบ้านของท่านที่เข้าร่วมโครงการไว้เป็นความลับ เพื่อนำมากำหนดเป็นมาตรการเฝ้าระวังความปลอดภัยสูงสุดให้ 
ที่สำคัญทางตำรจยังได้เทคโนโลยีแอพพลิเคชั่น Line หรือสายตรวจ QR Code มาเป็นเครื่องมือในการเพิ่มประสิทธิภาพและเป็นการติดต่อสื่อสารกับเจ้าของบ้าน เพื่อให้เจ้าของบ้านได้สบายใจระหว่างเดินทางอีกด้วย
และแล้วการเดินทางท่องเที่ยวแบบไม่ต้องมานั่งกังวลภายหลัง ก็จะทำให้ท่านท่องเที่ยวต้อนรับปีใหม่ได้อย่างมีความสุขกายสบายใจ